Document ID: 32003R0836

32003R0836
L 121/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 836/2003 НА КОМИСИЯТА
от 15 май 2003 година
за изменение на Регламент (ЕИО) № 2103/2002 относно одобрение на проверките за съответствие със стандартите за търговия с пресни плодове и зеленчуци, извършвани в Южноафриканската република преди внос в Общността
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 2200/96 на Съвета от 28 октомври 1996 г. относно общата организация на пазара на плодове и зеленчуци (1), последно изменен с Регламент (ЕО) № 47/2003 на Комисията (2), и по-специално член 10 от него,
като има предвид, че:
(1)
Регламент (ЕО) № 2103/2002 на Комисията (3) определя в приложение II образец на сертификат по смисъла на член 7, параграф 3 от Регламент (ЕО) № 1148/2001 на Комисията от 12 юни 2001 г. относно проверките за съответствие със стандартите за търговия с пресни плодове и зеленчуци (4), последно изменен с Регламент (ЕО) № 408/2003 (5).
(2)
Органите в Южноафриканската република са информирали Комисията, че използваният сертификат е бил изменен.
(3)
Регламент (ЕО) № 2103/2002 следва да бъде съответно изменен.
(4)
За да се избегнат практическите и търговски затруднения, следва да се разреши да се използва съществуващия образец на сертификат до 30 юни 2003 г.
(5)
Мерките, предвидени в настоящия регламент, са в съответствие със становището на Управителния комитет по пресни плодове и зеленчуци,
ПРИЕ НАСТОЯЩИЯ РЕГЛАМЕНТ:
Член 1
Приложение II към Регламент № 2103/2002 се заменя с текста в приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Той се прилага от 1 юни 2003 г. Въпреки това сертификатите, изготвени според образеца, предвиден в приложение II към Регламент (ЕО) № 2103/2002, в неговата версия от 28 ноември 2002 г., могат също да бъдат използвани до 30 юни 2003 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 15 май 2003 година.

Labels: 3
17
18